Slovenské pohľady (1881)

Slovenské pohľady je slovenské periodikum, ktoré vychádza v Martine od konca 19. storočia. Nadväzuje na Slovenskje pohladi na vedi, umeňja a literatúru, ktoré vydával v rokoch 1846 – 1852 Miloslav Hurban. Ide o najstraršie slovenské kultúrne periodikum. 

Na začiatku vychádzal s podnázvom Časopis pre literatúru, vedu, umenie a politiku, od roku 1886 s podnázvom Illustrovaný časopis pre literatúru, vedu, umenie a polititku. Neskor, od roku 1890 s podnázvom Časopis zábavno-poučný, od roku 1922 Časopis pre literatúru a umenie.

Časopis vychádzal každý druhý mesiac v Martine v zošitoch, od roku 1886 každý mesiac, tlačou Kníhtalčiarsko-učastinárskeho spolku v Martine. 

V roku 1953, sa časopis stal orgánom Zväzu slovenských spisovateľov a začal vychádzať v Bratislave. Od roku 1993 ho opäť vydáva Matica slovenská v Martine. V časopise doposiaľ publikovalo celé spektrum slovenských spisovateľov a literárnych kritikov ako Peter Jaroš, Peter Holka, Gabriela Rothmayerová, Ľubomír Feldek, Ladislav Ballek či Boris Filan.

Na poste šéfredaktorov sa vystriedali významné osobnosti slovenskej kultúry ako Svetozár Hurban-Vajanský, Jozef Škultéty, Žigmund Pauliny-Tóth,  Štefan Krčméry, Andrej Mráz, Vladimír Mináč, Milan Ferko, Vladimír Reisel, Alexander Matuška a ďalší.

Od februára 2023 vedú Slovenské pohľady Radoslav Žgrada (šéfredaktor, riaditeľ Slovenského historického ústavu Matice slovenskej) a Lukáš Perný (zástupca šéfredaktora a kreatívny konzultant, vedecký pracovník Slovenské literárneho ústavu Matice slovenskej a podpredseda Spolku slovenských spisovateľov).

Zodpovedný redaktor
 1881 - 1889 Svetozár Hurban-Vajanský
 1890 - 1916 Jozef Škultéty
 dočasne Žigmund Pauliny-Tóth
 1919 - 1922 Andrej Mihal
 1922 - 1932 Štefan Krčméry
 1932 - 1939 Andrej Mráz
 1939 - 1945 Stanislav Mečiar
 1945 - 1949 Ján Bodenek
 1949 - Ivan Kusý
 Vladimír Mináč
 Milan Ferko
 Vladimír Reisel
 Alexander Matuška
 Štefan Moravčík (od 1994), 
 Bystrík Šikula (od 1993 redaktor, zástupca šéfredaktora, potom šéfredaktor)
 Radoslav Žgrada (od 2023)

Vydavateľ
 od r. 1881 Pavel Mudroň
 od r. 1890 Svetozár Hurban-Vajanský
 od r. 1893 Jozef Škultéty
 od r. 1922 do r. 1952 Matica slovenská

Periodicita
 1881 - I. roč. - 6 zošitov - 576 s.
 1882 - II. roč. - 6 zoš. - 592 s.
 1883 - III. roč. - 6 zoš. - 592 s.
 1884 - IV. roč. - 6 zoš. - 588 s.
 1885 - V. roč. - 6 zoš. - 570 s.
 1886 - VI. roč. - 12 zoš - 284 s.
 ...
 1889 - IX. roč. - 6 zoš. - 576 s. 
 1890 - X. roč. - 12 zoš. - 600 s.
 ...
 1895 - XV. roč. - 12 zoš. - 760 s.
 ...
 1900 - XX. roč. - 12 zoš. - 604 s.
 ...
 1905 - XXV. roč. - 12 zoš. - 764 s.
 ...
 1910 - XXX. roč. - 12 zoš. - 768 s.
 ...
 1915 - XXXV. roč. - 12 zoš. - 616 s.
 1916 - XXXVI. roč. - 12 zoš. - 584 s.
 1919 - XXXVII. roč. - 3 čísla - 194 s.
 1922 - XXXVIII. roč. - 12 čís. - 728 s.
 ...
 1925 - XLI. roč. - 12 čís. - 776 s.
 ...
 1930 - XLVI. roč. - 12 čís. - 840 s.
 ...
 1935 - LI. roč. - 12 čís. - 724 s.
 1936 - LII. roč. - 12 čís. - 712 s.
 1937 - LIII. roč. - 12 čís. - 720 s.
 1938 - LIV. roč. - 12 čís. - 664 s.

Časopis v elektronickej podobe 
 Slovenské pohľady - dostupné v Digitálnej knižnici UKB

Referencie

Literatúra 
 SLOVENSKÉ POHĽADY. In: Bibliografia slovenských novín a časopisov do roku 1918. Zost. Michal Potemra. Martin : Matica slovenská, 1958. 145 s.
 LAUČEK, Anton: Slovenské pohľady v službe totalitnej moci I. (1948-1951). Žilina : EDIS, vydavateľstvo Žilinskej univerzity, 2013. 78 s. ISBN 978-80-554-0770-8

Mesačníky na Slovensku